CELEX: 32017D0009
Language: da
Date: 2017-01-04 00:00:00
Title: Kommissionens gennemførelsesafgørelse (EU) 2017/9 af 4. januar 2017 om godkendelse af visse laboratorier i Marokko og Taiwan til at foretage serologiske test til kontrol af rabiesvacciners virkning hos hunde, katte og fritter (meddelt under nummer C(2016) 8803) (EØS-relevant tekst. )

6.1.2017   
            
            
               DA
            
            
               Den Europæiske Unions Tidende
            
            
               L 3/32
            
         KOMMISSIONENS GENNEMFØRELSESAFGØRELSE (EU) 2017/9
   af 4. januar 2017
   om godkendelse af visse laboratorier i Marokko og Taiwan til at foretage serologiske test til kontrol af rabiesvacciners virkning hos hunde, katte og fritter
   
      
         (meddelt under nummer C(2016) 8803)
      
   
   (EØS-relevant tekst)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets beslutning 2000/258/EF af 20. marts 2000 om udpegning af et institut, der skal opstille de nødvendige kriterier for standardisering af serologiske test til kontrol af rabiesvacciners virkning (1), særlig artikel 3, stk. 2, og
   ud fra følgende betragtninger:
   
               (1)
            
            
               Ved beslutning 2000/258/EF blev Agence française de sécurité sanitaire des aliments (AFSSA) i Nancy, Frankrig, udpeget som det institut, der skal opstille de nødvendige kriterier for standardisering af serologiske test til kontrol af rabiesvacciners virkning. AFSSA er nu blevet en del af Agence nationale de sécurité sanitaire de l'alimentation, de l'environnement et du travail (ANSES) i Frankrig.
            
         
               (2)
            
            
               Ved beslutning 2000/258/EF er det blandt andet fastsat, at ANSES skal evaluere de laboratorier i tredjelande, som har indsendt en ansøgning om tilladelse til at foretage serologiske test til kontrol af rabiesvacciners virkning.
            
         
               (3)
            
            
               Den kompetente myndighed i Marokko har indgivet en ansøgning om godkendelse af laboratoriet »Service du Contrôle et des Expertises de l'Office National de Sécurité Sanitaire des Produits Alimentaires« i Rabat, og ANSES har udarbejdet og forelagt Kommissionen en positiv evalueringsrapport for dette laboratorium dateret 19. oktober 2016.
            
         
               (4)
            
            
               Den kompetente myndighed i Taiwan har indgivet en ansøgning om godkendelse af laboratorierne i Epidemiology Research Division og Biologics Division under Animal Health Research Institute i New Taipei City, og ANSES har udarbejdet og forelagt Kommissionen en positiv evalueringsrapport for disse to laboratorier dateret den 19. oktober 2016.
            
         
               (5)
            
            
               Laboratoriet »Service du Contrôle et des Expertises de l'Office National de Sécurité Sanitaire des Produits Alimentaires« i Rabat samt laboratorierne i Biologics Division og Epidemiology Research Division under Animal Health Research Institute i New Taipei City bør derfor godkendes til at foretage serologiske test til kontrol af rabiesvacciners virkning hos hunde, katte og fritter.
            
         
               (6)
            
            
               Foranstaltningerne i denne afgørelse er i overensstemmelse med udtalelse fra Den Stående Komité for Planter, Dyr, Fødevarer og Foder —
            
         VEDTAGET DENNE AFGØRELSE:
   Artikel 1
   Følgende laboratorier godkendes i overensstemmelse med artikel 3, stk. 2, i beslutning 2000/258/EF til at foretage serologiske test til kontrol af rabiesvacciners virkning hos hunde, katte og fritter:
   
               a)
            
            
               Laboratoriet »Service du Contrôle et des Expertises de l'Office National de Sécurité Sanitaire des Produits Alimentaires«
               
                           Direction de la Pharmacie et des Intrants Vétérinaires
                        
                     
                           Rue Ikhlass
                        
                     
                           Cité Yacoub El Mansour
                        
                     
                           BP 4509 Akkari
                        
                     
                           10120 Rabat
                        
                     
                           MAROKKO
                        
                     
         
               b)
            
            
               Animal Health Research Institute
               
                           Biologics Division
                        
                     
                           No376, Zhongzheng Rd, Tamsui District
                        
                     
                           New Taipei City 251
                        
                     
                           TAIWAN (R.O.C.)
                        
                     
         
               c)
            
            
               Animal Health Research Institute
               
                           Epidemiology Research Division
                        
                     
                           No376, Zhongzheng Rd, Tamsui District
                        
                     
                           New Taipei City 251
                        
                     
                           TAIWAN (R.O.C.)
                        
                     
         Artikel 2
   Denne afgørelse anvendes fra den 1. februar 2017.
   Artikel 3
   Denne afgørelse er rettet til medlemsstaterne.
   
      Udfærdiget i Bruxelles, den 4. januar 2017.
      
         
            På Kommissionens vegne
         
         Vytenis ANDRIUKAITIS
         
            Medlem af Kommissionen
         
      
   
   
      (1)  EFT L 79 af 30.3.2000, s. 40.